కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ప్లీజ్ నన్ను ట్రోల్ చేయండి.. నెటిజన్లను రెచ్చగొడుతున్న సోనాక్షి
సోనాక్షి సిన్హాకు రామాయణం గురించి ఏమీ తెలీదని నెటిజన్లు ఆమెను ఏకిపారేసిన సంగతి తెలిసిందే. దీనిపై తాజాగా సోనాక్సి స్పందిస్తూ.. తనను మరింత ట్రోల్ చేయాల్సిందిగా నెటిజన్లను రెచ్చగొడుతున్నారు.
Samayam Telugu | Updated:
Sep 21, 2019, 04:31PM IST
ప్లీజ్ నన్ను ట్రోల్ చేయండి.. నెటిజన్లను రెచ్చగొడుతున్న సోనాక్షి
ట్రోల్స్, కామెంట్స్‌ విషయంలో సెలబ్రిటీలే సాఫ్ట్ టార్గెట్‌గా ఉంటారు. ఈ ప్రపంచంలోని ప్రతి మనిషీ తప్పులు చేస్తాడు. కానీ సాధారణ మనుషులు తప్పులు చేయడం వేరు సెలబ్రిటీలు తప్పులు చేయడం వేరు. మనం ఏం చేసినా ఎవరూ పెద్దగా పట్టించుకోరు. కానీ సెలబ్రిటీలు కానీ ఏదన్నా పొరపాటు చేస్తే మాత్రం జీవితాంతం గుర్తుండిపోయేలా ట్రోల్స్ చేస్తారు నెటిజన్లు. బాలీవుడ్ నటి సోనాక్షి సిన్హా విషయంలో ఇదే జరిగింది. శుక్రవారం సోనాక్షి.. కౌన్ బనేగా కరోడ్‌పతి కార్యక్రమంలో పాల్గొన్న సంగతి తెలిసిందే.
ఈ నేపథ్యంలో అమితాబ్ సోనాక్షిని రామాయణానికి సంబంధించిన ఓ ప్రశ్న అడిగారు. ‘రామాయణం ప్రకారం.. హనుమంతుడు ఎవరి కోసం సంజీవని తెచ్చాడు?’ అన్నది ప్రశ్న. ఇందుకు ఆప్షన్స్‌గా ఎ. సుగ్రీవుడు, బి. లక్ష్మణుడు సి. సీత, డి.రాముడు అని ఇచ్చారు. ఈ ప్రశ్నకు కరెక్ట్ సమాధానం లక్ష్మణుడు. కానీ సోనాక్షి దీనికి కూడా లైఫ్ లైన్ తీసుకున్నారు. అయినప్పటికీ సరైన సమాధానం చెప్పలేకపోయారు. దాంతో నెటిజన్లు ఆమెను దారుణంగా ట్రోల్ చేశారు. ఎందుకంటే సోనాక్షి తండ్రి శత్రుఘ్న సిన్హా తన ఇంటికి రామాయణ అని పేరు పెట్టుకున్నారు. అంతేకాదు తన ఇద్దరు కుమారులకు సీతారాముల కుమారులైన లవకుశల పేర్లు పెట్టుకున్నారు. రాముడిని అంతగా కొలిచేవారి కుటుంబం నుంచి వచ్చిన సోనాక్షి రామాయణానికి సంబంధించిన ఈ చిన్న ప్రశ్నకు సమాధానం చెప్పకపోవడంతో నెటిజన్లకు ఓ ఆట ఆడుకోవడానికి కారణం దొరికినట్లైంది.
READ ALSO: వావ్.. ఆస్కార్స్‌కు విజయ్ దేవరకొండ సినిమా!
‘sonakshi so dumb’ పేరిట హ్యాష్ ట్యాగ్‌ను ప్రారంభించి ఆమెను దారుణంగా ట్రోల్ చేశారు. దీనిపై తాజాగా సోనాక్షి ట్విటర్ వేదికగా స్పందించారు. ‘డియర్ ట్రోల్స్.. నాకు పైథాగరస్ థియరం, మర్చెంట్ ఆఫ్ వెనిస్, పీరియాడిక్ టేబుల్, క్రోనోలజీ ఆఫ్ ది మొఘల్ డైనాస్టీ వంటి విషయాల గురించి కూడా ఏమీ తెలీదు. కాబట్టి ప్లీజ్.. మీకు వేరే పని లేకపోయినా, లేదా మీరు ఖాళీగా ఉన్నా.. వీటిని ఉద్దేశిస్తూ కూడా నన్ను ట్రోల్ చేసి మీమ్స్ రూపొందించండి. ఎందుకంటే నాకు మీమ్స్ అంటే చాలా ఇష్టం’ అంటూ తనదైన శైలిలో ట్రోల్ చేసినవారి నోళ్లు మూయించారు. సోనాక్షి మాత్రమే కాదు బాలీవుడ్ నటి ఆలియా భట్ కూడా జనరల్ నాలెడ్జ్‌లో చాలా వీక్. మన రాష్ట్రపతి ఎవరు అని అడిగినప్పుడు పృథ్వీరాజ్ చౌహాన్ అని చెప్పారు. దాంతో ఆలియాకు అసలు లోక జ్ఞానమే లేదని ప్రేక్షకులు తేల్చేశారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.